*Projekts*

LATVIJAS REPUBLIKAS MINISTRU KABINETA

SĒDES PROTOKOLS

## Rīgā Nr. 2020.gada

## **.§**

**Informatīvais ziņojums “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai”**

1. Pieņemt zināšanai Finanšu ministrijas iesniegto informatīvo ziņojumu “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai” (turpmāk – informatīvais ziņojums).
2. Ņemot vērā Covid-19 infekcijas izraisīto seku nenoteiktību valsts ekonomiskajā izaugsmē, **atcelt** **vidēja termiņa valsts nodokļu politikas pamatnostādņu izpildes termiņu.** Saskaņā ar Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai”) 5.1.uzdevumu Finanšu ministrijai kopīgi ar valdības sociālajiem un sadarbības partneriem līdz 2020.gada 31.maijam bija jāizstrādā un jāiesniedz Ministru kabinetāvidēja termiņa valsts nodokļu politikas pamatnostādnes.
3. Lai nekavējoties risinātu informatīvajā ziņojumā identificētās problēmas, kas saistītas ar sociālo un veselības nodrošinājuma nepietiekamību nodarbinātām personām, uzdot viena mēneša laikā pēc informatīvā ziņojuma apstiprināšanas Ministru kabineta sēdē atbildīgajai ministrijai izstrādāt un atbildīgajam ministram kā Ministru kabineta lietu iesniegt Ministru kabinetā šādus normatīvo aktu grozījumus:
	1. **Labklājības ministrijai**:
		1. likumā *“Par valsts sociālo apdrošināšanu”*, lai no 2021.gada ieviestu minimālo valsts sociālās apdrošināšanas obligāto iemaksu objektu vispārējā nodokļu režīmā un alternatīvajos nodokļu režīmos nodarbinātajiem, kuru ienākumi mēnesī nesasniedz minimālās algas apmēru;
		2. likumā *“Par valsts sociālo apdrošināšanu”*, lai no 2021.gada ieviestu veselības apdrošināšanas obligāto maksājumu, pārdalot valsts sociālās apdrošināšanas obligāto iemaksu likmes;
		3. likumā *“Par valsts sociālo apdrošināšanu”*, lai no 2022.gada veiktu izmaiņas attiecībā uz saimnieciskās darbības veicējiem (pašnodarbinātām personām) vispārējā režīmā, paredzot, ka par saimnieciskās darbības ienākumiem ienākumu daļai virs 20 004 *euro* gadā valsts sociālās apdrošināšanas obligātās iemaksas veic no visa saimnieciskās darbības ienākuma;
		4. likumā *“Par valsts sociālo apdrošināšanu”*, lai no 2023.gada veiktu izmaiņas attiecībā uz saimnieciskās darbības veicējiem (pašnodarbinātām personām), paredzot, ka valsts sociālās apdrošināšanas obligātās iemaksas veic pilnā apmērā no faktiskajiem ienākumiem, bet ne mazāk kā minimālo valsts sociālās apdrošināšanas obligāto iemaksu objektu;
		5. likumā *“Par valsts sociālo apdrošināšanu”*, lai no 2021.gada izslēgtu no normatīvajiem aktiem autoratlīdzību saņēmēju speciālo valsts sociālās apdrošināšanas režīmu;
		6. *Valsts sociālo pabalstu likumā* un Ministru kabineta 2009.gada 22.decembra noteikumos Nr.1517 *“Noteikumi par ģimenes valsts pabalstu un piemaksām pie ģimenes valsts pabalsta”,* lai no 2021.gada mērķtiecīgi tiktu palielināti ģimenes valsts pabalsti, risinot situāciju mājsaimniecībām, kurās ir vairākas apgādībā esošas personas un vidējais ienākumu līmenis uz personu ir zems.
	2. **Finanšu ministrijai**:
		1. likumā *“Par iedzīvotāju ienākuma nodokli”* lai no 2021.gada ieviestu veselības apdrošināšanas obligāto maksājumu, samazinot progresīvās iedzīvotāju ienākuma nodokļa likmes: 18 procenti ienākumiem līdz 20 004 *euro* gadā, 21 procenti ienākumiem, kas lielāki par 20 004 *euro*, bet nepārsniedz 62 800 *euro* gadā, un 27,55 procenti ienākumiem, kas lielāki par 62 800 *euro* gadā;
		2. *Solidaritātes nodokļa likumā*, lai no 2021.gada ieviestu veselības apdrošināšanas obligāto maksājumu, mainot solidaritātes nodokļa likmju sadalījumu: valsts pensiju speciālajā budžetā - 12,5 procentpunkti (turpmāk nevis reģistrējot nodokļa maksātāja personīgajā kontā saskaņā ar likumu “Par valsts pensijām”, bet novirzot valsts pensiju speciālajā budžetā nepersonalizēti), iedzīvotāju ienākuma nodokļa sadales kontā – 8 procentpunkti, veselības apdrošināšanas obligātais maksājums – 5 procentpunkti;
		3. Ministru kabineta 2017.gada 14.novembra noteikumos Nr.676 *“Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai”*, lai 3.1.2., 3.2.1., 3.2.2.apakšpunktā minēto nodokļu likmju pārdales rezultātā novērstu darbaspēka nodokļu sloga palielinājumu personām ar zemiem un vidējiem ieņēmumiem, palielinot maksimālo gada neapliekamā minimuma apmēru uz 4 200 *euro* (350 *euro* mēnesī) un saglabājot līdzšinējo gada apliekamā ienākuma apmēru, līdz kuram piemēro maksimālo gada neapliekamo minimumu un gada apliekamā ienākuma apmēru, virs kura nepiemēro gada diferencēto neapliekamo minimumu;
		4. *Mikrouzņēmumu nodokļa likumā*, lai no 2021.gada pakāpeniski ierobežotu mikrouzņēmumu nodokļa režīmu, paredzot noteikt, ka no 2021.gada mikrouzņēmumu nodokli var attiecināt tikai uz vienu personu – mikrouzņēmumu nodokļa īpašnieku un mikrouzņēmumu nodokļa likme apgrozījumam līdz 20 000 *euro* gadā ir 25 procenti, bet par apgrozījuma pārsniegumu virs 20 000 euro gadā – 40 procenti;
		5. likumā *“Par iedzīvotāju ienākuma nodokli”*, lai no 2021.gada izslēgtu no normatīvajiem aktiem autoratlīdzību saņēmēju speciālo režīmu, paredzot, ka nodokļa maksātājiem, kas gūst saimnieciskās darbības ieņēmumus no zinātnes, literatūras un mākslas darbu radīšanas, kā arī par atklājumiem, izgudrojumiem un no rūpniecisko paraugu radīšanas, attiecībā uz minētajiem ieņēmumiem pastāv izvēles iespēja piemērot saimnieciskās darbības izdevumus uz attaisnojuma dokumentu pamata likumā noteiktajā kārtībā vai piemērot izdevumu normu 25 procentu apmērā no ieņēmumiem;
		6. likumā *“Par iedzīvotāju ienākuma nodokli”*, lai no 2021.gada sašaurinātu speciālo režīmu patentmaksātājiem, paredzot, ka no 2021.gada tiek saglabātas tikai samazinātās patentmaksas, kuru maksātāji var personas, kurām piešķirta vecuma pensija, un personas ar 1. vai 2.grupas invaliditāti, atļaujot šo režīmu piemērot tikai samazinātās patentmaksas maksātājiem – pensionāriem un invalīdiem;
		7. likumā *“Par akcīzes nodokli”*, lai no 2021.gada pakāpeniski paaugstinātu akcīzes nodokļa likmes cigaretēm, tabakas izstrādājumiem un karsējamai tabakai, kā arī vienkāršotu un paaugstinātu akcīzes nodokļa likmes elektroniskajās cigaretēs izmantojamiem šķidrumiem un ieviestu akcīzes nodokli par jaunieviestiem tabakas produktiem;
		8. *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā*, lai no 2021.gada indeksētu uzņēmumu vieglo transportlīdzekļu nodokļa likmes, ņemot vērā inflācijas pieauguma tempu no 2017.gada, kā arī papildus likmes transportlīdzekļiem, kuru motora tilpums pārsniedz 3000 cm3, noteikšanai;
		9. *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā*, lai no 2021.gada noteiktu papildus uzņēmumu vieglo transportlīdzekļu nodokļa likmi transportlīdzekļiem, kuru motora tilpums pārsniedz 3000 cm3.
	3. **Satiksmes ministrijai**:
		1. *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā*, lai no 2021.gadapiemērotu jaunu transportlīdzekļa ekspluatācijas nodokļa likmju aprēķinu tiem transportlīdzekļiem, kuriem CO2 izmeši ir noteikti atbilstoši jaunajai CO2 izmešu metodei;
		2. *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā*, lai no 2021.gadatransportlīdzekļa ekspluatācijas nodokļa piemērošanas principu (pēc CO2) attiecinātu uz kravas automobiļiem, kuri pirmo reizi reģistrēti Latvijā no 2009.gada 1.janvāra, ar pilno masu līdz 3,5 t (N1 kategorija), kā arī ņemot vērā EURO izmešu standartu;
		3. no 2021.gada atjaunotu vieglo automobiļu reģistrācijas nodokli, lai novērstu vecu un ekoloģiski kaitīgu vieglo automobiļu ieplūšanu no Rietumeiropas un reģistrēšanu Latvijā, kā arī atjaunotu reģistrācijas nodokli motocikliem, ņemot vērā motora darba tilpumu (cm3).
4. Papildus iepriekš minētajam uzdot **Labklājības ministrijai** viena mēneša laikā pēc informatīvā ziņojuma apstiprināšanas Ministru kabineta sēdē aprēķināt **un iesniegt Finanšu ministrijai** budžeta izdevumu pieaugumu, kas veikto normatīvo aktu grozījumu rezultātā radīsies no bezdarbnieku pabalstiem, slimības lapām u.tml. izdevumiem.

Ministru prezidents A.K. Kariņš

Valsts kancelejas direktors J.Citskovskis

Finanšu ministrs J. Reirs

I.Kodoliņa-Miglane 67 083 902

ieva.kodolina-miglane@fm.gov.lv